
Højtflyvende ufo-påstande fra CIA 

Af Henning Dethiefsen 

CIA About UFOs of the 1950$ and '60$: 'lt 
Wa$ U$' 

I medierne har der den sidste tid verseret historien om, at det amerikanske 
efterretningsvæsen CIA stod bag ca. haivdelen af alle ufo-observationerne i 1950erne 
og 1960erne. Påstanden går på, at især det amerikanske spionfly U2 var med til at 
øge ufo-observationerne voldsomt. Pudsigt nok er både ufologer og ufo-skeptikere 
enige om, at påstanden slet ikke holder vand. 

Var det berømte U-2 spionfly virkelig 
skyld i så mange ufo-meldinger? 

Foto: U. S. Air Force 

CIA 


mosl read on our list 

Reports of unusual activity in the skies in 
the ’50s7 lt was us 

. , (PDF 9 26MB) 


Det er sket før, at man har påstået, at ufoer i nogle tilfælde i 
virkeligheden er tophemmelige nye flytyper. Enten fra militæret som 
nye kampfly, droner etc. Eller som tophemmelige spionfly på togt for 
USA's efterretningstjeneste, CIA. Den 22. december 2014 begyndte 
CIA at lægge årets ti mest populære artikler ud på Twitter. Den 29. 
december nåede de så frem til artiklen: „Reports of unusual activity 
in the skies in the '50s? It was us". Det efterfølgende link henviser til 
„The CIA and the U-2 program 1954-1974". Dette er et tidligere 
hemmeligt dokument fra 1998, som CIA offentliggjorde på Twitter i juli 2014, men som allerede blev 
afklassificeret i 2013. U-2 programmet var netop et tophemmeligt program under CIA til udvikling af 
et ekstremt højtflyvende spionfly, hvis formål var at udspionere Sovjetunionen. Ifølge artiklen 
medførte indførelsen af dette fly nærmest en eksplosion i ufo-observationerne. Først og fremmest fra 
civile piloter. 



James Bond 



i 21 kilometers højde 


En U-2 pilot forberedes til en mission 


Francis Gary Powers 

U-2 spionflyet blev udviklet i 1950erne fordi 
USA manglede efterretninger om 
Sovjetunionens militære styrke. Man 
forsøgte i første omgang at overflyve 
modstanderen med bombefly, men disse var 
meget sårbare over for antiluftskyts og blev 
ved flere lejligheder skudt ned. CIA 
overdrog derfor til Lockheed Corporation at 
udvikle og bygge et spionfly, som kunne 
flyve så højt, at antiluftskytset ikke ville 
kunne nå det. 



Projektet var dybt hemmeligt, og man oprettede endog en speciel luftbase 
til testflyvningerne i Nevadas ørken. Denne base er senere blevet berømt 
som Area 51. Man måtte i samme ombæring udvikle nye kameraer og 
udstyr, som muliggjorde pilotens overlevelse i ekstrem højde. U-2 
piloternes dragt minder derfor mere om en astronauts end om en pilots. 
Flyet blev en meget speciel blanding af et svævefly med lange smalle 
vinger udstyret med en højtydende jetmotor fra et jagerfly. U-2 flyet blev 
især kendt for den første nedskydning, der fandt sted den 1. maj 1960 
over Sovjetunionen. U-2eren lettede fra Pakistan og skulle være 
ankommet i Norge. Det blev dog undervejs skudt ned af et heldigt 
sovjetisk jord til luft missil, men først efter flere forsøg på afskæringer fra det sovjetiske luftvåbens 
side og 14 mislykkede missilaffyringer. Både vragresterne af flyet og piloten, Francis Gary Powers, 
blev taget i forvaring. 

Den 14. oktober 1962 var det en U-2, som tog billeder af en skibsladning raketter på vej fra 
Sovjetunionen til Cuba og dermed udløste den såkaldte Cuba-krise, som nær havde udløst en global 
atomkrig. Endnu i dag er U-2-flyet i brug. I modsætning til spionsatellitter, er det ikke begrænset af 
en fast bane, men kan dukke op når som helst og hvor som helst. U-2-flyet blev senere suppleret af 
den berømte SR-71 Blackbird, som med sin fantastiske hastighed simpelthen kunne flyve fra ethvert 
missil, som blev affyret mod det. 



Et russisk jord til luft 
missil 


Fra U-2 flyvninger 
til Project Blue Book 

Det var først og fremmest U-2-flyets enorme flyvehøjde, som ifølge 
CIA-dokumentet udløste ufo-observationerne. Almindelige civile 
rutefly fløj i en højde af ca. 3 til 6 kilometer. Militære bombefly kunne 
nå en højde af ca. 12 kilometer. Men U-2 flyene kunne altså nå en 
højde af hele 21 kilometer, så når de civile piloter fik øje på 
genskinnet fra et fartøj i denne højde, blev de meget forbavsede og 
leverede en ufo-melding til flykontrollen. Herefter gik der meldinger 
til luftvåbnet, der som en følge det forøgede antal ufo-meldinger 
startede Project Blue Book, en officiel af militæret ledet undersøgelse 
af ufo-fænomenet. 

Project Blue Book startede allerede i 1952 

CIA-dokumentet hævder videre, at undersøgerne, som var tilknyttet 
Blue Book, jævnligt sammenholdt ufo-indrapporteringerne med 
oplysninger om først U-2 flyvninger og senere også SR-71 flyets missioner og således kunne si en lang 
række observationer fra som opklarede. Dette kunne de selvfølgelig ikke fortælle nogen, netop pga. 
hemmeligholdelsen omkring spionflyene. Ca. halvdelen af ufo-observationerne var således i realiteten 
spionfly. Desværre holder påstandene hverken i den ene eller anden ende. 

Påstanden angribes fra 
alle sider 



Bruce 

Maccabee 


For det første afvises pastanden af pensioneret 
oberstløjtnant Robert J. Friend. Han var chef for 
Project Bluebook fra 1958 til 1963. Mark Robert 3 . 

Rodeghier fra den amerikanske ufo-organisation Friend 
CUFOS kontaktede Friend, der åbent betegnede 
påstanden som grinagtig. Der havde ikke været 
flere ufo-meldinger pga. spionflyvningerne. 

Faktisk kunne Robert J. Friend ikke komme i 
tanke om en eneste. 

For det andet: Fotoanalytiker og ufolog Dr. Bruce Maccabee udsendte den 1. januar 2015 en 
pressemeddelelse, hvor han kalder CIAs påstand absurd. Maccabee henviser til tallene i Bluebook, 
som i dag er frit tilgængelige på nettet, og påpeger, at der absolut ingen sammenhæng er at finde. 
Med U-2-flyets relativt ringe størrelse og ekstreme flyvehøjde, ville det i realiteten være usynligt. I 
denne højde ville manglen på luftfugtighed desuden betyde, at der heller ikke ville dannes contrails, 
som ellers indirekte ville kunne afsløre flyets position. Hvis U-2 flyet ikke var malet, ville en skarp 
iagttager have kunnet se det som et reflekteret glimt i timen før solopgang og i timen efter 
solnedgang. Men senere U-2-fly var altså for det meste malet sorte. Det var jo slet ikke meningen, at 
nogen skulle kunne få øje på det! For det tredje påpegede Alejandro Rohas fra Open Minds allerede i 
august 2013 umuligheden i, at U-2-flyets flyvninger skulle have afstedkommet Project Blue Book, 
simpelthen fordi Project Blue Book blev startet allerede i 1952, medens det første U-2-fly ikke lettede 
før 1954. Hermed er tæppet revet bort under samtlige påstande i CIA's dokument. 






En overivrig bureaukrat 

Man må selvfølgelig spørge, 
hvorfor selveste CIA bringer en 
sådan historie til torvs, som 
relativt let lader sig afvise og 
efterlader efterretningsvæsnet i 
et meget lidt positivt lys? 

Man kan selvfølgelig straks gribe 
til diverse konspirationsteorier 
og begynde at snakke om 



planlagt 
som skal 
ufologernes 
uforklarlige 


Robert 

Sheaffer 


bevidst og 

misinformation, 
underminere 
påstande om 

observationer. 

Men (også) i dette tilfælde er 
forklaringen nok mere jordnær 
og kedelig. 

Ufo-skeptiker Robert Sheaffer afviser da også i sit første blogindlæg fra 2015 konspirationsforklaringen 
alene ud fra det argument, at historien simpelthen er for let at gennemskue.I stedet har han taget et 
kig på, hvorfra det oprindelige CIA-dokument egentlig har fået sine oplysninger. Og ved at følge en 
fodnote ved påstanden om ufo-observationerne, kan Scheaffer se, at oplysningerne stammer fra en 
tidligere marinekorps-pilot, James Cunningham, som i 1955 blev tilknyttet U-2-programmet som leder 
af den daglige administration. Mere komplekse sager blev sendt videre op i systemet. Påstanden 
stammer med andre ord fra en bureaukrat, som øjensynlig ikke har haft nogen forbindelse til 
bearbejdning eller analyse af ufo-observationer. 

Forfatterne til den oprindelige rapport har meget kritikløst slugt noget, der i virkeligheden blot var en 
overivrig bureaukrats overdrevne pral på vegne af „sit" projekt, og uforsigtigt lagt det ind i en officiel 
CIA-rapport som „fakta". 

At denne relativt ligegyldige og falske historie nu florerer i medierne, skyldes udelukkende at ufoer og 
CIA gør sig godt i artikeloverskrifter. 

I det mindste har den afstedkommet en sjælden enighed mellem ufologer og ufo-skeptikere. 


Kilder: 

http://badufos.bloQSPOt.dk/2015/01/did-cia-u2-fliQhts-reallv-cause-50-of.html . 

http://www.huffinQtonpost.com/2014/12/31/cia-ufos-it-was-us n 6400140.html . 

http://www.space.com/28256-ufo-siQhtinQS-cia-u2-aircraft.html . 

http://www.rense.com/Qenerall2/ufohicia.htm . 

http://www.krmQ.com/news/news/local/cia-admits-beinQ-most-1950-60s-ufo-siQhtinQs/nic5s/ . 

http://www.kake.com/news/national/headlines/CIA-admits-U2-proQram-responsible-for-over-half-of- 

UFO-siQhtinQS-2656Q0981.html . 

https://www.facebook.com/permalink.php7storv fbid=779250355488077&.id=211950088884776 . 

httPs://www.voutube.com/watch?v=HXlwDnLZEYM og 

http://www.bbc.com/future/storv/20130814-u-2-the-edQe-of-space-spvplane . 














„UFO'' over Santa Clarita, 
Californien, USA, oktober 2012 

Af Michael Jeppesen 



Her ses den originale video, der blev postet 6. oktober, 2012: 

http://voutu.be/tFHSV4sMw6U 


Som en opfølgning til første artikel om falske ufo-videoer, Kampen om ufo-videoerne 
( http://www.sufoi.dk/ufo-mails/um-2015/uml5-189.php#b ^ følger her en af de nyere sager som bl.a. 
Isaac Koi har analyseret. Det er dog ikke første gang sagen har været analyseret, efter klippet blev 
uploadet til YouTube i oktober 2012. 

Siden da, har klippet været set 1.892.358 gange og kommenteret 2.212 gange, med de typiske 
blandede vredesudbrud mod dem, der påpeger, at klippet er en åbenlys falsk video. 

I det følgende vises analysen fra Isaac Koi (pseudonym) og Nancy Atkinson i kildematerialet. 

Ok, endnu en falsk video 


Omgivelserne i optagelsen ser meget ægte ud, men alt er computergenereret, 
både himmel, skyer, træer og bil. 

Hvad er det første, man gør, når man leder efter interessante ufo-videoer? 

Hvis ikke formålet er at lede efter fejl, så er det at blive forbløffet og forhåbentlig få en ordentlig 
bekræftelse på, at de der underlige lys, der flyver med de mest usandsynlige manøvrer ifølge 
øjenvidnerne, er helt og aldeles ægte og troværdige. Men sandheden er desværre ofte meget 
anderledes, end man kunne ønske sig. Lige siden de første personer fandt på den „gode ide" at 
fabrikere ufo-videoer for enten at lave lidt sjov, eller for at latterliggøre de personer, der seriøst tror 
på, at der er mere mellem himmel og jord, end man tror, har antallet af falske og virale ufo-videoer 
spredt sig som løbeild over en knastør steppe. 

Man kan altid diskutere, hvad formålet er med at fabrikere disse videoer, som i sidste ende ikke giver 
nogen mening at tro på, netop fordi de er lige så nyttige som en tom julegave kun med 
indpakningspapir. Værdien i disse videoer består i at advare mod fupmagere, der - selv kun i sjov, 
ødelægger en masse ved at poste den slags online, uden at afsløre årsagen før, de er tvunget til det. 
Nogle videoer skyldes kampagner, der tjener penge til deres projekter på den ene eller anden måde, 
og den sag du nu vil kunne læse om herunder, hører til under de virale ufo-videoer, som Isaac Koi og 
andre har analyseret. 



Digtai Sky ^nting on CG Domc 


CG Car and Dnwr 


CG Road & InscancodVafttOtion 







Introduktionen til videoen 

Youtube brugeren „MeniThings", uploadede det 38 sekunders lange imponerende klip af først en 
mindre „ufo" og derefter et stort „moderskib", der pludselig dukker ud af det blå. Med teksten - 
oversat: „Filmet oktober 2012 under kørsel gennem Santa Clarita (Californien). Der var to fartøjer. 
Efter at have set det første fartøj, stoppede jeg bilen og løb ind på marken for at få bedre overblik. 
Hvad der skete kort efter var utroligt". 

Der kommer dog en opdatering - tidspunktet er ukendt, hvor "MeniThings" indrømmer, at videoen er 
en hoax instrueret af Aristomenis (Meni) Tsirbas fra MeniThings Productions sammen med Gnomon 
School of Visual Effects. Meni selv havde ansvaret for instruktion, animation og belysning, og et hold 
af talentfulde studenter fra Gnomon School of Visual Effects stod for design, modellering og 
teksturering for det foto real i sti ske VFX eksperiment. 

Her ses, hvordan man lavede videoen, der blev postet den 
17. februar 2013: 
http: //voutu. be/wRtqbM9kBi4 . 

Selvom man ved første øjekast mener, at selve 
videooptagelsen i bilen er ægte, og „ufoerne" er lagt ind 
bagefter, er det helt forkert. Hver en pixel er 
computerskabt. Himlen er en digitalt malet 3-D kuppel. 
Eltårnene er også 3-D modeller. Bilen, chaufføren, buskene, 
fuglene, osv. er animerede CGI (Computer Generated 
Imagery) modeller. 

Denne afslørende video har så været set 519.314 gange og 
antallet af likes (1.177) ses væsentligt forringet i forhold til den første, der havde 4.696 likes. Isaac 
Koi fortæller, at en anden kopi af videoen har været set over 1,5 mio. gange. Det vidner om, at det 
alligevel må påvirke folk i en eller anden grad, når videoer som disse bliver afsløret af enten 
skarpsindige folk, eller folkene bag videoen selv. I dette tilfælde var det nok en smart ide at 
indrømme. 



Den computerskabte bil. 


Hvordan en falsk video afsløres 


Når man falder over en overbevisende ufo-video som i denne sag, bør man som det mindste gøre sig 
selv den tjeneste lige at tjekke efter ude på nettet, hvad andre synes om videoen. Kender du specielt 
til steder på nettet, hvor den slags videoer bliver grundigt analyseret på en fornuftig måde med sund 
kritisk sans af både trådejere og andre brugere, så er et af de bedste steder, du kan tjekke bl.a Isaac 
Koi's fantastiske hjemmeside - og følg med på hans Facebookside, hvor du også kan sende videoer til 
ham, som han vil blive meget glad for. 
https: //www.facebook.com/isaac. koi?fref=ts 



Stillbilleder fra den originale video. 

Hvordan ses tegnene på en falsk ufo-video? Denne video har en af de grovere tekniske fejl, som fx da 
det store „moderskib" dukker op ud af den blå luft, og elledningerne pludselig forsvinder, som spidsen 
af „moderskibet" rammer dem. Størrelsen på den lille „ufo", ser også ud til at være lidt større end 
bilen, og inden „moderskibet" dukker op, ser det ud til, at den lille „ufo" flyver rundt meget tæt 
mellem bilen og eltårnet. Men når den samles op af „moderskibet" ser den ud til at være vokset. Det 
kunne nok også bare være grafikken, der flyder sammen, men hvis man er i tvivl om grafikken, kan 
man jo se bevægelserne på videoen. 

Et håndholdt kamera, specielt i sådan en stresset situation, glider ikke så flydende, selvom der skulle 
være gyroskop i. Det lyder ikke af meget, men som nævnt i den tidligere artikel om de falske ufo¬ 
videoer, er der mange andre ting der spiller ind. 
















stillbillede fra videoen og computermodellen af dette „moderskib'\ 


Hvem er Arlstomenis „Meni" Tsirbas? 

Ifølge et interview med Wired, hvor den canadiske visuelle kunstner 
Aristomenis „Meni" Tsirbas fortalte om baggrunden for, hvad han 
egentlig ville bevise med sin video. På imdb.com oplyses også, at 
hans første store jobs var arbejdet på film som Titanic og Hellboy og 
adskillige Star Trek tv serier. 

(Hvad fortalte han egentlig? Ville han „bevise" noget eller?) 

Wired skrev, at Tsirbas og hans hold brugte fire måneder på at lave 
det overbevisende og chokerende møde med „ufoerne". På trods af 
det imponerende stykke arbejde, er de flestes reaktion på videoen 
mere eller mindre negative og andre mener, da Tsirbas afslørede 
Aristomenis „Meni" Tsirbas fupnummeret, at det bare var en del af en omfattende plan fra 
regeringens side om at dække over, at videoen er ægte. 

Tsirbas fortalte også, at han endda havde modtaget en mildt truende personlig e-mail fra en af disse 
folk. (hvilke folk.... fra regeringen eller??) 

Se eller download et galleri af forfatterens egne stillbilleder fra den afslørende video her: 
http://kortlink.dk/fsh4 . 



















Kilder; 

http://www.isaackoi.conn/ufo-videos/koi-ufo-video-080.html og 
http://www.universetodav.eom/100503/a-completelv-fake-ufo-video/ . 

Mere information om Tsirbas og hans videoer: 
http://en.wikipedia.ora/wiki/Aristomenis Tsirbas . 

https://www.facebook.com/menithinQs . 

http://www.imdb.com/name/nm0875056/ . 

http://www.MeniThinQS.com og 
http://www.GnomonSchool.com . 


Løst of facts 


Af Ole Henningsen 


Ufo-alarm i Tyskland: Jupiter! 


i _. 


CENAP-Aufnahme 
Jupiter+Mond 3.02.2015 / 21.24 MEZ 


Den stærktlysende planet Jupiter - helt ude i venstre side af billedet - 
gav i starten af februar anledning til flere henvendelser til CENAP- 
Mannheim om det „mystiske klare lys'' nær ved Månen bag skyerne. 
Lige over den indsatte tekst (CENAP-Aufnahme Jupiter og Månen 
03.02.2015 kl. 21.24) ses en svag refleks forårsaget af Månens lys i 
kameraets objektiv. 

Foto: Hansjiirgen Kohier http://www.hikc.de/ 
http://01081.retail4.c4pserver.de/ blog/2015/ 













Halofænomen om Manen forårsaget af iskrystaller i atmosfæren. Til venstre ses den stærktlysende 
planet Jupiter. Her fotograferet af den amerikanske amatørastronom Bob King den 2. februar 2015. 
Planeten Jupiter har tidligere været årsag til ufo-henvendelser. 

Se bl.a. http://www.sufoi.dk/ufo-mails/um-2Q10/umlQ-124.php 

Røde sprites fotograferet ved La Si I la 

observatoriet 






Røde sprites blev den 20. januar 2015 fotograferet af Petr 
Horålek fra området ved La Silla observatoriet i Chile. 
Billederne blev optaget over en periode på 40 min., og de 
fotograferede sprites var sandsynligvis over 500 km væk, 
ifig. satellitoptagelser, der viser et stormområde over 
Argentina. 

Se flere af Petr Horåleks fotos: 
http://www.universetodav.com/118745/rare-imaQes-of-red- 

sprites-captured-at-eso/midsummer-niqht-brinqs-sprites- 

rare-phenomenon-cauqht-on-cam/ 

og læs mere om dette for få år siden ret ukendte 
naturfænomen, der dog også er fotograferet af Jesper 

Grønne fra Danmark: 

http://www.sufoi.dk/ufo-mails/um-2012/uml2-149.php . 

http://www.sufoi.dk/ufo-mails/um-2013/uml3-165.php og 

http://videnskab.dk/bloq/rode-sprites-oq-bla-iets . 

Læs ufo-beretninger på 

www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 



Bliv medlem af SUFOI's 
Støttekreds i 2015 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære 
opgave er at give offentligheden seriøs information om ufomyten gennem ufo.dk og sekundært at 
registrere observationer af usædvanlige himmelfænomener. Du kan læse om SUFOI's formål og 
vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os 
fortsat at drive ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af 
støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug 
venligst kortkode 01 og anfør navn, adresse og bestillingsnummeret (fx B-075) på den ønskede, gratis 
titel. 

Som medlem af SUFOI's Støttekreds har du ingen forpligtelser over for foreningen. Støttebeløbet 
gælder for et år. 

UFO-Mail udgives af Skandinavisk UFO Information. 

© SUFOI 2015. Nyhedsmedierne kan, i henhold til ophavsretsloven og med tydelig kildeangivelse, 
bringe citater fra signerede artikler. Artikler må kun bringes i deres hele udstrækning efter skriftlig 
aftale med Skandinavisk UFO Information - SUFOI . Print og fotokopier af indhold fra UFO-Ma/7 er 
belagt med Copydan-vederlag. 














